চলচ্চিত্রটির জন্য 'পদ্মার ভালবাসা' ও 'পদ্মার প্রেম' শিরোনামে দুইটি পৃথক পোস্টার প্রকাশ করা হয়। প্রথম শিরোনামোক্ত পোস্টারটি ভারতে এবং দ্বিতীয়টি বাংলাদেশে প্রচারণার জন্য ব্যবহৃত হয়েছে। দুইটি পোস্টারে প্রযোজনা সংস্থা, প্রযোজক ও পরিচালকের নাম একইভাবে উল্লেখ করা হলেও অন্যান্য কলাকুশলীর নাম প্রকাশে বৈসাদৃশ্য রয়েছে। 'পদ্মার ভালবাসা'র পোস্টারে সঙ্গীত পরিচালক হিসেবে শেখ সাদি খান ও অশোক দাসের নাম রয়েছে, তবে 'পদ্মার প্রেম' পোস্টারে অশোক দাসের নাম নেই। গীতিকারদ্বয়ের নাম 'পদ্মার ভালবাসা' পোস্টারে আসেনি। 'পদ্মার ভালবাসা' পোস্টারে সম্পাদনা ও চিত্র গ্রহণে স্বপন গুহ ও বাবুল রায়ের নাম রয়েছে, অপরদিকে 'পদ্মার প্রেম' পোস্টারে সম্পাদনা ও চিত্র গ্রহণের ক্ষেত্রে তৌহিদ হোসেন চৌধুরী ও মুজিবুল হকের নাম উল্লেখ করা হয়েছে।
পোস্টার
প্রতিক্রিয়া
প্রেক্ষাগৃহে মুক্তি
প্রচারণা